b'\n_START_ARTICLE_\n\xc5\xbdelezni\xc5\xa1ki predor Zelenjak\n_START_PARAGRAPH_\n\xc5\xbdelezni\xc5\xa1ki predor Zelenjak je predor na hrva\xc5\xa1ki progi Savski Marof - Kumrovec. Njegova posebnost je polo\xc5\xbeaj, na katerem se nahaja, saj stoji v Sloveniji in je speljan pod Orli\xc5\xa1kim pogorjem, natan\xc4\x8dneje pod manj\xc5\xa1im okljukom gozdnate vzpetine Zelenjak, ki spada k vasi Kun\xc5\xa1perk. Ob pogorju te\xc4\x8de reka Sotla, ki predstavlja mejo med Slovenijo in Hrva\xc5\xa1ko, in ki tudi obliva omenjeni okljuk. Tako ima proga pred in za predorom dva mostova._NEWLINE_Predor je dolg 174.17 metrov. Zanj je zna\xc4\x8dilno, da je v celoti betonski, ima vhodni portal z nesimetri\xc4\x8dnimi krili, portalni zid ima tri nizke stopnice, na vrhnjem kamnu je napisana letnica gradnje - 1957, cev predora je speljana v levem loku in ima 2,3 promila vzpona, 3 pare ni\xc5\xa1 ter izhodni portal brez kril.'